b'\n_START_ARTICLE_\nU.S. Sassuolo Calcio\n_START_PARAGRAPH_\nUnione Sportiva Sassuolo Calcio ali preprosto Sassuolo je italijanski nogometni klub iz mesta Sassuolo v pokrajini Modena. Ustanovljen je bil leta 17. julija 1920 in trenutno igra v Serie A, 1. italijanski nogometni ligi._NEWLINE_Sassuolo je dolgo \xc4\x8dasa igral v ni\xc5\xbejih italijanskih ligah. Vidnej\xc5\xa1i uspeh je dosegel \xc5\xa1ele 27. aprila 2008, ko je pod vodstvom Massimiliana Allegrija napredoval v Serie B, drugo italijansko nogometno ligo. V naslednjih sezonah je Sassuolo igral v tej ligi in imel tudi ve\xc4\x8d prilo\xc5\xbenosti za napredovanje v 1. ligo. Slednje se je uresni\xc4\x8dilo po koncu sezone 2012/13, ko je Sassuolo postal prvak druge lige. V letu 2013 pa je osvojil tudi pokal TIM. Najbolj\xc5\xa1o uvrstitev v Serie A ima s sezone 2015/16, ko je osvojil 6. mesto. S slednjim pa si je klub zagotovil tudi predzadnji kvalifikacijski krog za Evropsko ligo. V kvalifikacijah je bil najprej bolj\xc5\xa1i od \xc5\xa1vicarskega Luzerna (1-1, 0-3), nato pa \xc5\xa1e od srbske Crvene zvezde (3-0, 1-1). Tako se je Sassuolo tudi prvi\xc4\x8d v zgodovini uvrstil v Evropsko ligo. Tam pa je v skupini z belgijskim Genkom, \xc5\xa1panskim Athletic Bilbaom in avstrijskim Rapid Dunajem osvojil \xc4\x8detrto mesto (1 zmaga, 2 remija, 3 porazi)._NEWLINE_Sassuolo ima dva uradna stadiona; za uradne tekme ima Mapei Stadium \xe2\x80\x93 Citt\xc3\xa0 del Tricolore, ki sprejme 23,717 gledalcev. Za treninge pa ima Stadio Enzo Ricci, ki sprejme 4.008 gledalcev. Barvi dresov sta \xc4\x8drna in zelena. Nadimek nogometa\xc5\xa1ev je I Neroverdi ("\xc4\x8crnozeleni").\n_START_SECTION_\nZanimivost\n_START_PARAGRAPH_\nNogometa\xc5\xa1i Sassuola imajo \xc4\x8drno-zelene drese zato, ker jim je ob formaciji kluba prve drese doniral angle\xc5\xa1ki klub Lancaster Rovers.'